Chasey Negro

Den Chasey Negro, Kënschtlernumm vum Samuel Fall,lem.lu: Samuel Fall s’impose comme meilleur jeune talent au Screaming Fields Festival ass e lëtzebuergesche Rapper, dee Musek op Englesch mécht.

 Liewen a Karriär 
Als Kand huet den Chasey Negro vill senegaleesesch a franséisch Musek gelauschtert. Säi Papp ass aus dem Senegal.play.rtl.lu: Chasey Negro guests + a look at Screaming Fields today/over the years! (8. Juli 2023) Am Ufank huet hien op Lëtzebuergesch gerappt.lessentiel.lu: Von Luxemburgisch auf Englisch – Rapper erzählt von Sprachwechsel (11. Juni 2023) 2019 koum säin éischte Mixtape Boy Dirt, Vol.1 eraus, deen op Englesch ass. Op deem Mixtape ass ënner anerem den Titel Cozy ze fannen. D'Joer drop huet hien d'Single Trophy erausbruecht, déi iwwer 20.000 Mol gestreamt gouf.land.lu: Dirtboy fait du clean vum Godefroy Gordet (14. Juli 2023)

2021 huet den Chasey Negro den Newcomerfestival Screaming Fields gewonnentoday.rtl.lu: Chasey Negro and Lara Grogan wow with winning performances (11. Juli 2021)wort.lu: Chasey Negro stürmt "Screaming Fields" vum Daniel Conrad (11. Juli 2021) an duerno nach e puer Singelen erausbruecht. Am Oktober 2022 war hien den Opener fir den US-amerikanesche Rapper Lil Tecca am Club vun der Rockhal.Informatioun iwwer de Concert op rockhal.lu Am selwechte Joer ass hien och um Diddelenger Festival Usina 22 opgetrueden, deen am Kader vun Esch 2022 organiséiert gouf.lequotidien.lu: Esch 2022 Pleins feux sur les festivals à Dudelange (27. Mee 2022)

Zesumme mam Médar hat den Chasey am Februar 2023 dunn en eegene Concert um "Floor" vun der Rockhal.Informatiounen iwwer de Concert op rockhal.lu Wärend sengem Studium op der Museksschoul zu Den Haag huet den Chasey Negro mam Wiener Produzent VinceB en Album opgeholl. Dee koum am Mee 2023 ënnert dem Titel Between the Stars op de Maart. Een Extrait dovunn ass Weirdly Wired. Am Summer hat hien nach en Optrëtt um e-Lake Festival.zlv.lu: e-Lake festival 2023 (5. August 2023)

 Diskografie 
 2019: Boy Dirt, Vol. 1 
 2023: Between the Stars 

 Singelen 
 2020: Trophy
 2020: Rainy Dayz
 2020: Brain Damage
 2021: Work
 2023: Flying 2 Space 
 2023: You
 2023: Act a Fool
 2023: Practice

 Um Spaweck 
 Presenz op SoundCloud, Instagram

Kategorie:Lëtzebuergesch Rapper